
Migration and the risks for national security of identity populism 

Abstract: The migration crisis faced by the European Union in 2015 showed that both European states and 
institutions had serious deficiencies in managing such a situation, a fact that has fuelled a kind of nationalistic 
populism, an identity populism, in several member countries. Representatives of identity populism have entered 
national parliaments and governments through democratic mechanisms, they have influenced the political 
discourse and nourished the perceived insecurity of the population, a reality that cannot be ignored by the security 
strategies of states. The present paper aims to show that populism represents a risk to the national security of the 
European states in which it manifests itself. Like economic populism, which we find especially in Latin America, 
identity populism can destabilize the institutions of the democratic state and can generate conflicts. 

Migratia si riscurile pentru securitatea nationalá ale populismului identitar 

Rezumat: Criza migratiei cu care s-a confruntat Uniunea Europeaná in 2015 a arátat cà statele si institutiile 
europene deopotrivă au avut deficiente serioase în gestionarea unei astfel de situaţii, fapt care a alimentat un tip 
de populism de sorginte naționalistă, un populism identitar, în mai multe ţări membre. Reprezentanţii populismului 
identitar au ajuns, prin mecanisme democratice, în parlamentele și guvernele naţionale, au influențat discursul 
politic și au hrănit sentimentul de insecuritate al populaţiei, o realitate care nu poate fi ignorată de strategiile de 
securitate ale statelor. Lucrarea de faţă dorește să arate că populismul reprezintă un risc pentru securitatea 
naţională a statelor europene în care se manifestă. La fel ca populismul economic, pe care-l regăsim mai ales în 


America Latină, populismul identitar poate destabiliza instituțiile statului democratic și poate genera conflicte. 
Cuvinte-cheie: populism identitar, politica identității, nationalism, migraţie, securitate naţională, conflict. 


Introducere 

În ultimul deceniu, Uniunea Europeană a fost 
scena unor migrații masive din afara sa alimenta- 
te de factori economici - piaţa forței de muncă în 
Uniunea Europeană fiind foarte atractivă - sau de 
insecuritatea și riscurile generate de conflictele 
din proximitatea Europei. Situaţia a produs o vie 
dezbatere atât în rândul opiniei publice', cât si în 
mediul universitar sau media?. În statele membre 
ale UE, imigrația devine periodic un „subiect fier- 
binte”, cu impact asupra agendei politice a guver- 
nelor?. Dispute mai intense apar în perioadă elec- 
torală, când subiectele legate de migraţie pot încli- 
na semnificativ balanţa, spre exemplu, în referen- 
dumuri naţionale, aşa cum s-a întâmplat în cam- 


pania pentru Brexit din Marea Britanie. 

Partidele cele mai vocale in privinta migratiei 
sunt cele populiste. Tot mai multe astfel de parti- 
de câştigă voturile cetăţenilor din state europene, 
unele dintre ele democraţii consolidate: în Germa- 
nia, Alternativa pentru Germania (AfD) este a treia 
mare forţă politică din parlamentul german şi prin- 
cipalul partid de opoziţie“; în Franţa, Adunarea 
Naţională (RN) condusă de Marine Le Pen s-a 
poziţionat pe primul loc la alegerile pentru Parla- 
mentul European din mai 20195; în Austria, Parti- 
dul Libertăţii din Austria (FPO) a intrat la guverna- 
re în urma alegerilor din toamna anului 20175; în 
Cehia, Milos Zeman a câştigat alegerile preziden- 
tiale cu un discurs antiimigratie"; în Italia, Mișcarea 

5 Stele (M5S) și Liga Nordului au intrat la guver- 
nare în urma alegerilor din primăvara lui 20188; în 
Ungaria, partidul Fidesz, condus de Viktor Orban 
şi aflat la guvernare, s-a poziţionat alături de par- 
tenerii de coaliţie, Partidul Popular Creştin Demo- 
crat (KDNP), pe primul loc la alegerile europarla- 
mentare?; în Polonia, partidul eurosceptic Lege şi 
Justiţie (PiS) este la guvernare din noiembrie 
201510; în Marea Britanie, majoritatea a votat în 
iunie 2016 pentru Brexit!!, iar de la sfârşitul lui iulie 
2019, premier este Boris Johnson, un politician 
conservator care a susţinut ieşirea ţării din Uniu- 
nea Europeaná??. In Statele Unite, Donald Trump 
a devenit preşedinte în ianuarie 2017 cu mottoul 
„America pe primul loc”15. 

Studiile arată că susţinerea cetăţenilor pentru 
partidele populiste de dreapta s-a dublat din 1960 
până în 2010, crescând de la 6.796 la 13.4964. 
Sustinerea electoralá pentru partidele populiste de 
stânga a crescut de patru ori în aceeaşi perioadă, 
de la 2,4% la 12,7%15. Modul deficitar şi neunitar 
în care statele Uniunii Europene, dar şi Uniunea 
în sine, au gestionat venirea a „peste un milion de 
refugiaţi si migranţi” în Europa, în anul 2015, a 
fost speculat de către politicienii populişti, care şi- 
au crescut bazinul electoral în diferite state mem- 
bre, mizând pe cartea naţionalismului în tuşe groa- 
se'6. Inamicul imaginat!”, care poate coagula elec- 
toratul, avea acum chip, chipul migrantului şi, mai 
ales, al migrantului musulman. 


1. Identitatea, migraţia și (in)securitatea în 
discursul populist 

Politologul american Francis Fukuyama subli- 
niază că populismul şi liderii săi pot fi priviţi din 
perspective multiple. Din perspectivă economică, 
liderul populist „promovează politici economice sau 
sociale populare pe termen scurt şi dezastruoase 
pe termen lung"?. Este ceea ce Cas Mudde, auto- 
rul The Populist Zeitgeist, numeşte „politici oportu- 
niste cu scopul de a mulţumi rapid poporul-votan- 
tii, cumpărându-le astfel susţinerea, în loc să cau- 
te rational cea mai bună optiune"'?. Aici avem e- 
xemplul elocvent al Venezuelei, in care másurile 
economice, initial populare, luate de Hugo Chavez, 
au dus la colapsul economic al ţării. In 2006, îna- 
inte de alegeri, liderul le spunea venezuelenilor 
„de fapt, nu-l veţi realege pe Chavez, vá veţi reale- 
ge pe voi. Poporul va alege poporul. Chavez este 
doar un instrument al poporului'20. În 2017, în dis- 
cursul de preluare a mandatului de preşedinte al 
Statelor Unite, Donald Trump promitea „că dă pu- 
terea înapoi poporului?'. Cu ajutorul celor două 
fragmente de discurs ajungem la definiţia politică 
a liderului populist, cel care „încearcă să fie caris- 
matic şi spune: am o legătură directă cu voi, popo- 
rul'?. Cum observă Francis Fukuyama, acest tip 
de lider nu doar cá pretinde că reprezintă vocea şi 

voinţa poporului, ci este şi un lider antisistem care 
contestă inclusiv instituţiile statului, în fond, demo- 
cratia liberală. 

O a treia definiţie a populismului enunțată de 
politologul american este cea a liderului care invo- 
că poporul, dar care se referă, în fapt, doar la „anu- 
mite categorii trasate de rasă, etnie, valori cultura- 
le tradiţionale, identitate nationalá"??. Este ceea ce 
profesorul Steven Metz numeşte populismul iden- 
titar „alimentat de nationalism ascuţit definit prin 
etnicitate, rasă, religie"?^. Discursul liderului popu- 
list este „extrem de emotional şi simplist si tinteste 
instinctul oamenilor'?5. Limbajul reflectă viziunea 
maniheistă a liderului populist, care împarte socie- 
tatea în „două grupuri omogene şi antagonice, oa- 
menii puri şi elita coruptă”, noi şi ei, cetăţeni şi mi- 
granti şi aplică o politică a identitátii??. Populismul 
identitar se hrăneşte în zilele noastre „din opoziţia 
publică la migraţia în masă, liberalizarea culturală, 
din percepţia publică că suveranitatea naţională a 
fost predată unor organisme internaţionale aflate 
la depărtare si apatice"?". 

Deşi atrage atenţia că identitatea naţională, 
cultura împărtăşită sunt esenţiale pentru dezvol- 
tarea unei societăţi moderne de succes, Francis 
Fukuyama aminteşte că subiectul identităţii natio- 
nale a ajuns în prim-planul dezbaterilor în Europa 
abia în anii '90, „când subiectul imigrației, în spe- 
cial al imigrației din tări musulmane, a început să 
devină un subiect politic important'??. Cum proiec- 
tul european nu a fost însoţit de stimularea unei 
identități comune europene, ci „a fost fondat pe un 
fel de identitate antinaţională”, menită să îngroa- 
pe mai vechile adversitáti pe continent, creşterea 
comunităţilor de migrantilor a scos la iveală „fan- 
tomele vechilor identități” naţionale”. 

Tema identităţii naţionale „s-a acutizat după a- 
tentatele teroriste din 11 septembrie 2001 şi cele- 
lalte atacuri în Spania, Marea Britanie si alte părți 
ale lumi. Populiştii care mizează pe politica 
identităţii îşi atrag electoratul, speculând temeri 
reale sau percepute ca atare ale acestuia. In ca- 
zul migrantilor, ei speculează temerea că odată cu 
migrantii creşte nivelul infractionalitátii sau riscul 
unor atacuri teroriste, că venirea migrantilor di- 
luează identitatea naţională. Francis Fukuyama 
notează că populiştii şi susţinătorii lor consideră 
migraţia o problemă pentru că „simțeau că ei defi- 
nesc identitatea naţională şi acest lucru nu mai 
este valabil acum”, iar duşmanul nu-l reprezintă 
doar celălalt/migrantul, ci şi elitele care încurajea- 
ză venirea migranţilor*!. Această politică a identi- 
tăţii, aplicată cu succes de populiştii vremurilor 
noastre, numită şi „politica resentimentului', spe- 
culează cu succes nevoia naturală a oamenilor 
să le fie recunoscută demnitatea, valoarea perso- 
nală numită de Fukuyama în termeni platonicieni 
thumos*?. Populiştii induc ideea - sau doar profită 

de ea - „că demnitatea oamenilor a fost atacată şi 
cá ea trebuie restabilită”. 

Identitátile se construiesc inclusiv prin limbaj, 
prin discurs şi prin raportare la celălalt, în cazul 
populiştilor, prin raportare la inamic, mai precis, la 
imigrant“. Pentru a ilustra aceste afirmaţii, anali- 
zăm discursul câtorva lideri populişti din Europa, 
ca formă de textualizare a politicii. Premierului un- 
gar Viktor Orban şi-a câştigat voturile prin politica 
radicală antiimigratie, antagonizând ungurii creş- 
tini si migrantii musulmani. El a acuzat Uniunea 
Europeană că intenţionează „să redeseneze iden- 
titatea etnică, culturală şi religioasă a Ungariei şi 
a Europei" prin sistemul de cote pentru redistribui- 
rea refugiaților. In 2017, premierul ungar a de- 
clarat că „identitatea creştină a UE este pusă în 
pericol de migrantii musulmani. |n Germania, 
partidul de extremă dreapta, Alternativa pentru 
Germania, notează în programul său politic că u- 
nul dintre scopurile sale principale este prezer- 
varea „moştenirii culturale, a limbii şi tradiţiei ger- 
mane ... în vremurile globalizării şi digitalizárii?". 
„Cultura germană să fie predominantă, nu multi- 
culturalismul si „limba germană este punctul cen- 
tral al identităţii” se mai arată în document“. Marine 
Le Pen textualizează insecuritatea, susţinând că 
„migraţia total necontrolată” din Franţa iroseşte ba- 
nul public??, reprezintă un pericol pentru identita- 
tea francezilor şi siguranţa lor fizică“. Un alt politi- 
cian populist care aplică politica identităţii şi con- 
turează insecuritatea este ministrul italian de inter- 
ne, Matteo Salvini, care declara la începutul anu- 
lui 2018 că „există un anumit tip de imigrație care 
vine în principal din unele țări islamice, care repre- 
zintă un pericol pentru cultura noastră si pentru fe- 
meile noastre"^. 


2. Migratia si relatia ei cu insecuritatea in 
perceptia europenilor 

Temerile populatiei din statele Uniunii Europe- 
ne privind prezenta imigrantilor in tárile membre si 
integrarea lor, temeri hránite si intretinute de poli- 
ticieni populisti si de o parte a presei, se regásesc 
intr-un Eurobarometru al Comisiei Europene pri- 
vind integrarea migrantilor. Sondajul arată că, în 
medie, 38% dintre europeni cred că migraţia din 
afara Uniunii Europene este mai mult o problemă, 
decât o oportunitate, 31% dintre ei cred este atât 
o problemă, cât şi o oportunitate şi doar 20% din- 
tre respondenţi cred că migraţia din ţări terțe repre- 
zintă un avantaj pentru ţările respondentilor^. Da- 
că ne uităm la rezultate sondajului în anumite sta- 
te membre, vedem că în Ungaria si în Italia, două 
ţări în care populismul are succes, peste jumătate 
din cei chestionati consideră că migraţia este o 
problemă pentru tara lor“. Europenii consideră în 
proporţie de 40% că integrarea migrantilor nu este 
un succes, iar 54% că este o reuşită. Peste jumă- 

tate din respondentii din Ungaria şi Italia sunt pe- 
simisti in privinta reusitei integrárii, la fel si 4896 
dintre germani^*. 56% dintre europeni sunt de a- 
cord sau înclină să fie de acord cu afirmaţia că 
migrantii sunt o povară pentru sistemul social al 
statului-gazdă, iar 55% dintre ei consideră că mi- 
gratia inráutáteste situaţia infractionalitátii în statul- 
gazdă“. Eurobarometrul evidenţiază si raportarea 
cetăţenilor la identitatea naţională şi mai puţin la 
aspectele economice când este vorba despre mi- 
gratie. Astfel, majoritatea respondentilor consideră 
că integrarea migrantilor are succes dacă aceştia 
vorbesc limba ţării gazdă, contribuie la sistemul 
social şi respectă valorile şi normele societăţii care-i 
găzduieşte“. 


3. Populismul, risc pentru securitatea 

naţională? 

Încă din 2005, Steven C. Ropp scria, într-o pu- 
blicaţie a Colegiului National de Război al Statelor 
Unite, despre consecinţele populismului asupra se- 
curităţii. Una dintre concluziile acestui articol este 
că populismul din Europa şi America de Sud afec- 
tează democratiile reprezentative, ceea ce presu- 
pune o augmentare a incertudinii strategice“! si 
„subminarea bazei politice din care se alimentea- 
ză puterea militară a SUA”, pentru că statele res- 
pective pot eşua, atrăgând după sine o schimbare 
a identităţii şi a intereselor lor strategice“5. 

Treisprezece ani mai târziu, profesorul Steven 
Metz de la acelaşi Colegiu scrie despre modul în 
care populismul identitar face lumea un loc mai 
periculos, deoarece „poate creşte riscul unor con- 
flicte armate între state şi în interiorul statelor"^. 
Primul argument este că distincţia noi şi ei, moral 
şi imoral, bun şi rău, pur şi criminal sporește peri- 
colul declanșării unor conflicte interne, a unor miş- 
cări separatiste sau chiar războaie civile. Utili- 
zând exemplul Ungariei, vedem ideea pe care o 
lansează frecvent Viktor Orban: așa-numitul euro- 
pean creştin civilizat versus așa-numitul migrant 
musulman necivilizat, sugerând că avem de a fa- 
ce cu o invazie a barbarilor în Occident. Un alt risc 
pentru securitate se naşte din faptul că popu- 
lismul identitar încurajează hipernationalismul si 
„sapă” la temelia legitimităţii instituţiilor internatio- 
nale care „previn sau limitează conflictele între 
natiuni’. În Ungaria, acelaşi Viktor Orban pune 
în antiteză Ungaria cu instituţiile europene care 
vor să aducă migranti in UE. Un al treilea pericol 
îl reprezintă tactica liderilor populişti de a arunca 
vina propriilor eşecuri asupra adversarilor închi- 
puiti, interni sau externi, slăbind instituţiile statului*?. 

Adáugám la riscurile enuntate de Steven Metz 
şi pe cel al creşterii influenţei Rusiei, care poate 
profita de pe urma deja existentei scindări a so- 
cietăţilor europene pe tema migraţiei. George 
Friedman vorbeşte despre posibilitatea acutizárii 

segregării societăţilor europene prin sprijinirea 
grupărilor antiimigratie**. Sprijinirea unor forte anti- 
imigrație, deja existente, de către Rusia, prin me- 
toda consacrată „agitprop”, agitaţie prin propagan- 
dă, ar avea ca scop slăbirea statelor astfel încât 
să fie incapabile de acţiune pe plan intern şi ex- 
tern“. 


Concluzii 

In ultimul deceniu, populismul a câştigat elec- 
torat în Europa şi Statele Unite, oferind soluții ra- 
pide, iniţial populare, care se dovedesc, ulterior, a 
fi dezastruoase. Criza refugiaților din Europa, din 
2015, a generat un reviriment al populismul identi- 
tar în mai multe statele membre, Astfel, partide cu 
discurs antiimigratie au câştigat, prin vot democra- 
tic, locuri în legislativ, precum AfD, în Germania, 
sau au intrat la guvernare, precum M5S şi Liga 
Nordului, în Italia. Succesul electoral al partidelor 
cu discurs populist-nationalist se datorează si fap- 
tului că ele au speculat temerile naturale ale po- 
pulatiei legate de „străini? sau au indus temeri le- 
gate de securitate în contextul valului de migranti 
în Uniunea Europeană. Liderii populişti cu discurs 
identitar au asociat migraţia unui pericol iminent 
pentru identitatea naţională, iar argumentele pe ca- 
re le-au invocat ţin de religie, rasă, cultură. 

Discursul populist-identitar exersat de mai multi 
lideri europeni, care foloseşte mesaje clare şi face 
apel la emotie (spre exemplu, migrantii sunt com- 
parati cu invadatorii, cu barbarii), se reflectă în 
modul în care cetăţenii europeni percep migraţia. 
Sondaje ale Comisiei Europene arată că majorita- 
tea europenilor se raportează la elemente ce ţin 
de identitatea naţională, limbă, valori când se refe- 
ră la integrarea migrantilor şi că migraţia este per- 
ceputá ca fiind o problemă pentru statele-gazdá. 

Populismul identitar, care nu face decât să în- 
tărească astfel de percepții de insecuritate, repre- 
zintă un risc pentru securitatea statelor pentru că 
poate scinda o societate, până la cazul extrem al 
unui conflict intern, poate slăbi instituţiile statului 
sau încrederea cetăţenilor în ele şi poate schimba 
interesele strategice ale statului, deci raportarea la 
o anumită comunitate de securitate, ceea ce se tra- 
duce prin vulnerabilizarea statului. 

